**פרסום התאמות הנגישות- בית ליבלינג**

בית ליבלינג נמצא ברחוב אידלסון 29 בתל אביב.
בית ליבלינג הינו מקום לשימור. על כן, נעשו מאמצים רבים להנגישו לטובת אנשים עם מוגבלויות תוך שמירה על אופיו המיוחד של המקום.

להלן פירוט בהגעה למקום ובביקור בתוכו:

**הגעה למקום-** לא קיים מגרש חניה השייך לבית ליבלינג ועל כן אין חניות נכים צמודות. ניתן להסתמך על מגרשי החניות בסמוך (חניון בצלאל / חניון פינסקר) ומשם להגיע לכניסה למבנה.

למגיעים בתחבורה ציבורית- ניתן לקחת אוטובוס עד לרחוב אלנבי ומשם ישנה דרך עירונית נגישה עד לכניסה למבנה.

בגלל מורכבות ההגעה ברכב או בתחבורה ציבורית, יש ליצור קשר עם רכז הנגישות במקום- מר ליאב לוי בטלפון 03-7431025 054-2334026 או במייל liav\_levi@mail.tel-aviv.gov.il כדי לקבל את ההדרכה המתאימה ביותר להגעה נגישה באופן מיטבי.

**כניסה למבנה-** צוות בית ליבלינג ביצע שיפוצים רבים על מנת להנגישו לאנשים עם מוגבלויות- וכיום מותקנת מעלית חיצונית למבנה שממנה ניתן להגיע לכלל הקומות והתצוגות במקום. הכבש המוביל למעלית נמצא בסמוך לכניסה הראשית למבנה.

**עמדת קבלה**- קיימת עמדת קבלה מונמכת בכניסה למבנה, כמו כן בעמדה זו ניתן לקבל פלאיירים שונים על המקום וכן אייפדים עם אוזניות לשם שמיעת ההסברים דרך האפליקציה של בית ליבלינג.

**שירותי נכים-** בקומת הקרקע מותקנים שירותי נכים במידות תקינות עם כלל האבזור.

**מיצגים וגלריות**- כלל המיצגים בבית ליבלינג נגישים וניתן להגיע אליהם. אולם, עקב אילוצי השימור החלים במקום, קיימים מספר מועט של חדרים שבהם רוחב המעבר הוא 60-70 ס"מ בלבד, דבר שעלול להיות קושי בכניסה והיציאה מחדרים אלה לאנשים המסתייעים בכיסאות גלגלים.

**איזור למידה**- בית ליבלינג משמש גם כמרכז למידה לסטודנטים. השולחנות במקום בגובה תקין וניתן להיכנס עם כיסא גלגלים מתחת לשולחן לשם למידה עצמאית ונעימה.

**אירועים במקום**- קומת הגג משמשת כקומת אירועים. ניתן להגיע לקומה זו באמצעות המעלית. כלל הרכיבים בגג נגישים וזמינים.

**מילוט וחירום-** בקומה ראשונה קיים תא שירותים במידות של תא נגיש המשמש כמקום למילוט בחירום עבור אנשים עם מוגבלות פיזית.

לכל שאלה אודות התאמות נגישות נוספות הקיימות במקום יש לפנות לרכז הנגישות מר ליאב לוי בטלפון 054-2334026 או במייל liav\_levi@mail.tel-aviv.gov.il.

פרסום זה תקף לתאריך 1/3/22